LidanRubinov/Halacha-QA huggingface dataset:
שאלה: פטירת הסבתא: לכבוד הרב, סבתא שלי נפטרה ואני וסבתא היינו מאוד קשורות לאחת השנייה והיא נפטרה במוות פתאומי. רציתי לשאול את הרב אם טוב לה עכשיו איפה שהיא נמצאת? אני יכולה לדבר איתה והיא תקשיב לי? אשמח אם תספר לי קצת מה הלאה ואם טוב לה.
תשובה: ב"ה לך. צר לי לשמוע על פטירתה של סבתא שלך. זה מאוד מאוד כואב שסבתא שאוהבים נפטרת מן העולם. אחד מהדברים החשובים שמלמדת אותנו התורה בעניין הזה הוא שהמוות איננו הסוף. לאדם שאין לו את האמונה בה', כל מפגש שלו עם המוות ובמיוחד עם מוות של אדם קרוב שאוהבים, מזעזעת אותו מאוד מאוד, כי הוא מרגיש שמה שהיה לא יהיה יותר, ושהנה הקרוב הגיע לסופו, אך אנו לומדים להאמין בה', ומבינים שהמוות איננו הסוף אלא הוא מעבר לשלב אחר, והאדם תמיד ממשיך. כמובן שהוא ממשיך בעולם טוב יותר, שהרי בעולם הזה, לכל אחד יש את ההתמודדויות שלו, את הקשיים שלו, ולכן אני מאמין שסבתא שלך כיום נמצאת בגן עדן והרבה יותר טוב לה.האם אפשר לדבר עם מי שנפטר? ודאי שאפשר, אך לצערנו הרב, אנו לא מסוגלים לשמוע את התשובה ולכן זה יותר קשה לנו, אבל חשוב שנאמין שהקרוב שלנו שנפטר עדין שומע לנו ועוזר לנו, אך העזרה הזו באה לידי ביטוי בדרך אחרת, באופן אחר לגמרי, שלא פחות חשוב לנו. אחד מהדברים החשובים שמלמדת אותנו התורה בכל התחום של קשר בין אדם שחי לבין אדם שנפטר הוא שהאדם החי בעולם הזה יש לו יתרון על האדם שלא חי כבר איתנו, היתרון הוא שאדם החי יכול לשנות את המצב שלו. על ידי מצוות ומעשים טובים האדם החי יכול להתקדם, לבנות המון זכויות ולהתקדם במקום שלו בגן העדן. בעולם הבא יש המון טוב, אך אי אפשר להתקדם, אי אפשר לרכוש זכויות, ולכן אנו החיים מסוגלים לזכות את מי שלא חי, שבזכות המעשים שלנו הוא יתקדם. לכן לפי היהדות אנו אומרים קדיש על אדם שנפטר, שכך אנו מזכים אותו ומקדמים אותו. כך גם כן את יכולה לא רק לדבר עם הסבתא שלך, אלא גם לעזור לה, שיהיה לה יותר טוב בגן עדן, ושהיא תזכה להמון התקדמות נפלאה. חשוב מאוד אם תוכלי לבחור לך דברים טובים ומצוות שתעשי אותם כדי לזכות את הסבתא שלך, ובכך תזכי אותה המון המון, היא מאוד מאוד תשמח בכך. אשמח להיות בקשר ולעזור עוד בכל מה שאוכל, בתשובות ובהכוונה. הרב יצחק גרינבלט.
שאלה: חתונה שטרם נקבעה: לכבוד הרב, סבתאי נפטרה לפני כ-3 חודשים (באופן די מפתיע), לפני שהיא נפטרה חברי ואני דיברנו על הרצון שלנו להינשא, אבל לא התארסנו וגם לא דיברנו על כך עם המשפחות. עברו 3 חודשים וכעת אנו מתלבטים האם לחכות ששנת האבל תסיים וכך נוכל להינשא באולם עם מוסיקה ואמי תוכל להשתתף בכל החתונה (אינני מעוניינת שאמי תהיה רק בזמן החופה) או שמא רצוי להתחתן כמה שיותר מהר- העלנו אפשרות להינשא ברבנות ולאחר ששנת האבל תסתיים לקיים ארוע באולם- "מסיבת נישואין". עוד לא התארסנו מכיוון שאנו מעוניינים להגיע להחלטה קודם האירוסין האם נתחתן לפני ששנת האבל תסתיים או אחריה- כך נתארס בהתאם. נשמח אם תוכל לעזור לנו להגיע להחלטה הנכונה מראש.
תשובה: אין שום בעיה להתחתן. תמיד עדיף להקדים חתונה משום שזו מצווה. בחופה האמא יכולה להשתתף ובחתונה עצמה יהיה לה תפקיד, כגון, להושיב את האורחים וכד'. היא תוכל להיות באולם רק אין לה לשבת במקום מכובד עם האורחים. בריקודים היא לא תוכל להשתתף. אבל לא בגלל זה לדחות את החתונה.
שאלה: קטרוג בדיבור עם ה : בזמן שדיברתי עם ה הזכרתי שיש לי מחשבות רעות לגבי מישהי (שהיא עושה דברים רעים) וכוונתי היתה שהיא לא באמת עושה אותם (למרות שאני לא לגמרי בטוח), האם זה נחשב קטרוג?
תשובה: תמיד צריך להשתדל ולראות את מעשיהם של האחרים בעין טובה. כמו שהיית רוצה שאחרים יחשבו עליך. אם התכוונת לטוב בוודאי עשית נכון וגם אם חלילה נכשלת במחשבה לא טובה העיקר הוא הרצון הטוב להשתפר והחרטה על העבר. בהצלחה
שאלה: מדוע עשיו לא כיבד את אמו: בחזרה לפרשה תולדות. נכתב בה כי עשיו החליט לרצוח את יעקוב, אך דחה את הביצוע עד אחרי מות יצחק. מספר פרשנויות מדברות על כך שהסיבה לדחייה היא דאגה ל יצחק, רצון "לחסוך" לו את האבל. שאלתי היא מדוע עשיו אינו דואג ל אמו רבקה?
תשובה: לשואל נהניתי מן השאלה ובאמת לא מצאתי מי שנדרש לשאלה בצורה ישירה. מכל מקום, משמתבוננים בדברי ח במקומות שונים (בראשית רבה פב, יד  ילקוט שמעוני בשלח רסח  פסיקתא רבתי כד, נה  דברים רבה א, טו-טז ועוד) ניתן לראות כי הדגש המיוחד על מידת כיבוד הורים מצטמצם אצל עשו לכיבוד אב בלבד. איננו מוצאים כלל שכיבד את אמו. וכך כתב בעל חידושי הרי"ם בהקשר זה: "שמע בקולי"   רצתה רבקה לבטל על ידי זה כוחו וזכותו של עשו, כי זכותו של עשו היתה בקיום מצוות כיבוד אב, לכן יעצה רבקה ליעקב כי יקיים גם הוא מצוות כיבוד אם במסירות נפש   כמשקל נגדי למצוות כיבוד אב של עשו. שנזכה לכבד כל אדם באשר הוא ולמעלה מן הכל את הורינו היקרים. ברכה נאמנה,
שאלה: לימוד תורה בלבוש לילה: האם מותר לאישה ללמוד דברי אמונה או הלכה בלבוש כתונת לילה (צנועה)? האם מותר לקרוא קריאת שמע בלבוש זה?
תשובה: כן, בבית.
שאלה: אימוץ ילד : רציתי לשאול את כבודו אם אני מאמצת ילד (תסמונת דאון) בין כמה ימים האם יהיה לי מותר כשילד יגדל לגעת בו והאם יש איסור ייחוד?
תשובה: ילד מאומץ מילדות נחשב כבן טבבעי ומותר ביחוד.
שאלה: לחלק פרסומות של אוכל לא כשר בדואר: בתוקף עבודתי כדוורבחברת דואר ישראל(ממלכתי) נאלץ אני לחלק בין הייתר פליירים.הפעם היו של "טיב טעם" חנות שהצהירה החודש בריש גלי על פתיחה גם בשבתות מה שיצר תסיסה בעיר וכתבות במקומונים. בפלייר מציעים בין היתר שרימפסים, סרטנים וכו'. כיצד לנהוג,ואם יש חוק אתי שאפשר להסתייע בו ולגבותי,הרי לא יתכן שאעבוד במוסד מכובד בארצינו באופן שנוגד את השקפותי ושל המדינה?
תשובה: אתה צריך להתחמק מדברים כאלה.
שאלה: מידת הרחמים של עם ישראל: כתוב בגמרא שמידותיהן של ישראל "רחמנים, ביישנים וגומלי חסדים". רציתי לשאול: א. מה הייחודיות של מידת הרחמים אצל עמ"י, הרי גם באומות העולם ישנם רחמנים?! ב. כיצד אדע מתי לנהוג ברחמים ומתי לא? הרי יש מצוות מחיית עמלק ושאול נענש שריחם על אגג?! השאלה נשאלה בהמשך לשאלה "מחיית עמלק - מצווה מוסרית?"
תשובה: שירה כשחכמים מנו את תכונותיהם של ישראל שהם "ביישנים רחמנים וגומלי חסדים" הם לא התכוונו לומר שאין כאלה בין הגויים, אלא שבישראל זו תכונה קבועה שמקיפה את מרבית האומה, מה שאין כן אצל הגויים ששם אין תכונות אלה בולטות כל כך כמו בישראל. ובעיקר הדבר נכון לא בפרטים אלא באומות, שעם שנוהג בחסד וברחמים כמו ישראל לא נמצא בין האומות כלל. והדבר היה מפורסם גם בין הגויים (כדברי בן הדד מלך אשור על אחאב "שמענו כי מלכי ישראל מלכי חסד הם - מלכים א' פרק כ, לא). ומי שמכיר את ההסטוריה של האומות יודע כמה אכזריות היו נוהגות אחת כלפי השנייה, ואף מנהג המלכים כלפי האומה שלהם עצמם. ובישראל גם המלכים הרשעים (אף שלא כולם) לא היו נוהגים באכזריות. ולמרות שאין זה כלל גמור, מצאנו שככל ששקעו יותר בעבודה זרה כך שקעו יותר בהתנהגות אכזרית - וסוף סוף גם זה מלמד שדווקא כששקועים בתרבות זרה באים לידי אכזריות. מכל מקום כל זה היה בימים קדמונים. והיום תורת ישראל פעלה על העולם הרבה לעדן ולרכך את קושי הלב. והרבה מהאכזריות שנהגה בימים קדמונים בדורינו התרככה הרבה, ואת מקומה תפסה מידת הרחמים גם בין האומות. והרבה בזכות אורם של ישראל שנפוץ בין האומות. ואשרינו שהעולם למד מאיתנו עד שיש בו רחמנים הרבה. (ולא רציתי להאריך בזה אבל אפילו היום די להתסכל על המתרחש במדינות שמסביבנו ולראות כיצד הם מחליפים שלטון - ובעיקר את המתרחש בסוריה - כדי להבחין מה בין רחמנותם של ישראל לרחמנותם של הגויים). מכל מקום יש המפרשים שבישראל יש את כל התכונות הללו ייחד - והם גם רחמנים וגם גומלי חסדים וגם עושים זאת בצניעות כביישנים שאינם מחזיקים טובה לעצמם. אומנם למידת הרחמנות יש גדרים ופעמים שהמרחם דווקא פוגם, וכמו שאמרו חכמים שהמרחם על אכזרים סופו שיתאכזר לרחמנים. והעיקר הוא לראות שמתוך הרחמים לא יצא נזק לאחרים. אבל כאשר אדם מרחם ובזה גורם נזק לאחרים - אין אלו רחמים. וכך היה בעניין הרחמים על עמלק. שהם התאכזרו לישראל והרעו מאוד כמו שמתואר בשמואל א' פרק ל - כיצד שרפו את העיר ציקלג ושבו את כל יושביה וכן מתואר בספר שופטים כיצד גזלו את אשר לישראל (פרק ו) עד שבא גדעון והושיע את ישראל מידם. ורחמים על אומה שמרעה כל כך לישראל, אינם רחמים אלא אכזריות כלפי ישראל. וחשוב להדגיש שגם על פי ההלכה אין מצווה להרוג את עמלק כאשר הוא חוזר בתשובה ואינו גורם רעה לישראל. וכבר פסק הרמב"ם שלפני שנלחמים בעמלק קוראים לו ל כלומר לקבל על עצמו להפסיק להרע לישראל ואם הוא מקבל לא נלחמים בו. אלא שבזה יצאנו מעניין השאלה,
שאלה: הקשר בין נשמה לנשימה: האם יש קשר בין נשמה לנשימה?
תשובה: לשואל שלו' אכן ישנו קשר, אך הדברים עמוקים. עיין נפש החיים לר' חיים מוולאז'ין שער א פרק טו. נאמנה,
שאלה: אלימות על קידוש ה  : כבוד הרב בתאריך כ"ז בשבט, יום שני, הייתי מעורב באירוע אלימות אפשר להגיד שיחסית חמור בבית הספר שלי שבסופו של המקרה שברתי לילד את האף והשארתי אותו עם פנס בעין. הסיבה למכות הייתה בעקבות התבטאות של אותו תלמיד, ואני אצטט חלק קטן מאוד ממה שהוא אמר: "כל היהודים נאצים, כל היהודים מסריחים", ה ישמור. וככה היו עוד הרבה התבטאויות שונות שלו בנושא. ובעקבות כך, בתור אדם דתי מאוד ומאמין בה יתברך, התעצבנתי מאוד ואיבדתי שליטה על עצמי וכך קרה מה שקרה לאותו תלמיד. השאלה שלי כבוד הרב, האם קיימת בעיה חמורה כלשהי במה שעשיתי מכיוון ששמעתי גם הרבה אנשים אומרים לי כל הכבוד נתת לו מכות על קידוש ה ואני לא יודע איך להגיב ומה האמת. אשמח לתשובה ו כבוד הרב.
תשובה: לא הייתי בכל המאורע ולכן אני לא יכול לשפוט. אולם באופן כללי לא נראה לי שהאנשים צודקים באומרם שבמכות יש קידוש ה'. איבוד שליטה בדרך כלל מביא לדברים שאינם ראויים. גם אם מחליטים להגיב בכוח זה צריך להיות בשליטה גמורה. מעשה שנעשה מכוח איבוד שליטה מרגישים זאת ואין הוא מצמיח אור טוב. נכון שזה מאד קשה להתגבר על שמיעת דברים נוראיים אולם צריך ללמוד ממשה שנענש על כך שבמקום לדבר לסלע הוא היכה את הסלע. בדיבור אנו עונים בדיבור. בכוח נשתמש רק כהגנה עצמית.
שאלה: הרצאה בבית כנסת רפורמי: האם יש בעיה להרצות בבית כנסת רפורמי בנושאים הקשורים ליהדות? ההרצאה היא בנושא איכות הסביבה ביהדות.
תשובה: אכן זו בעיה, כי יש בכך מתן לגיטמציה והכשר לדת הרפורמית. רק אם אתה בעל כוח השפעה חזק ובהופעתך במקום תוכל לשכנע אותם לחזור בתשובה יש מקום לשקול את הדבר.
שאלה: בקבוקי שתיה לא כשרה: במחילה מכבודו, אינני שואלת השאלה המקורית - אך האם לא ניתן לרוקן את הבקבוקים ולשמור אותם ליופי? בכבוד רב השאלה נשאלה בהמשך לשאלה "ספרים וכשרות בקבוקי שתיה חריפה"
תשובה: שמחתי על השאלה, ותרגישי חופשיה לשאול עוד כל מה שאת רוצה. לפי ההלכה מותר לך לשפוך את השתיה, שיש בה בעיה של כשרות, לשטוף את הבקבוקים והשתמש בהם לנוי ולא להשתמש בהם לאוכל ושתיה. כל עוד הם לנוי בלבד, אין בכך בעיה. במידה ואת רוצה להשתמש בכלים האלו גם לשימושים של אכילה ושתיה, את צריכה להטביל אותם במקווה. בברכת הרב יצחק גרינבלט zahig1 gmail.com
שאלה: שאלה על אחת שיעור הרב על פרשת נח: כבוד הרב. יש לי שאלה על שיחה על פרשת נח אשר הופצה בספר "שיחות על ספר בראשית" הרב שם נותן מהלך שבו מוסבר שהחטא העיקרי במגדל דור אנוש זה שהם לא עלו לארץ כי מגמת הברואים אחרי המבול היה לעלות לארץ והם עצרו ובנו את העיר והמגדל. הרב מסביר ש"אברהם נטל שכר כולם" מכיוון שהוא בעצם היחיד שהמשיך את המסע שמתוכנן היה לכולם. שאלתי היא, הרי כשאברהם מגיע לארץ ישראל כתוב "והכנעני אז בארץ" אז אם כך אברהם אינו היחיד שהמשיך לארץ ישראל אז למה אברהם נטל שכר כולם? המון על זמנו של הרב
תשובה: הם מרדו בה' והלכו לבנות את המגדל וכאשר ה' הפיץ אותם על פני כל הארץ הגיעו לארץ ישראל. אברהם הוא היחיד שהלך כי זה רצון ה'.
שאלה: תפילין כל היום לנערים: הייתי שמח לשמוע מה דעת הרב שליט"א לגבי תפילין כל היום לנער שלומד בישיבה תיכונית שבה לומדים גם לימודי חול (יש 2-3 נערים שמעונינים בכך). אם אפשר, האם צריך להוריד בר"ח לפני מוסף (לפי נוסח אשכנז שלא אומרים "כתר", בביכנ"ס נוסח ספרד שבו אומרים "כתר")?
תשובה: 1. אשרי מי שיכול לשמור על גופו כל היום ולהניח תפילין כל היום. זו מעלה גדולה. לימודי חול אינם הסח הדעת. ויש לבקש רשות מראש המוסד. 2. אם בבית הכנסת אומרים כתר, יש להוריד את התפילין.
שאלה: תביעת ביטוח לאומי ע י חברה פרטית: האם מותר להעזר בחברה פרטית העוסקת בזכויות העובד (כדוגמאת חברת "זכותי") בעניין של פגיעה גופנית הנגרמת מעיסוק מקצוע (כמו צרידות כרונית אצל מורה). הבנתי שהחברה תובעת את הביטוח הלאומי עבור הלקוח או שחייבים לתבוע רק בבית דין?
תשובה: מאחר והביטוח לא ישלם דרך בית דין אפשר לתבוע בבית משפט אזרחי.
שאלה: מיקרופיגמנטציה לשיער: אני גבר בן 24 ויש לי הדלדלות רצינית בשיער הראש כך שנוצר לי ממש התחלתיות של קרחת. ישנה שיטה חדשנית בשוק כיום שבה מחדירים בעזרת מחט, לקרקפת פיגמנט הנותן אשליה של שיער צפוף ומלא. הפיגמנט הזה דוהה כל שנתיים עד שלוש שנים וצריך לחדשו. האם מותר לעשות את הטיפול הזה, כלומר, האם הוא לא נחשב בגדר קעקוע? ידוע לי על נשים שאין להם גבות והם מקעקעות על פניהם גבות. כל נושא הדלילות בשיער מאוד מפריע לי נפשית וחברתית ומשפיע עליי בחיי היום-יום. אשמח אם תענו לי בהקדם האפשרי
תשובה: אין בכך איסור, כיוון שאתה עושה זאת כדי להיראות כמו אדם רגיל.
שאלה: המשך לבדיקת פירות יבשים: א. איני בקיא גדול בתולעים, אבל הרב ויא כותב שבתמרים טריים אין חשש לתולעים, ובתמרים יבשים יש חשש נגיעות. מה שזה אומר שהם מגיעות בייבוש (או שיש הטלת ביצים במחובר אבל אין שריצה, והיינו הך). אגב, גם כשאני מחפש תולעים בתמרים ויבשים כמעט ואיני מוצא וזה ממש מיעוט שאינו מצוי, אבל זה עניין אחר. ב. לגבי בל תשקצו. כמובן שהשאלה היא לגבי מי שלא נגעל מזה, ובאופן פשוט זה הולך לפי דעתו של האדם. מה עוד שיש לזכור שזהו איסור מדרבנן. ג. ישנם חרקים שלא עוברים מירק לירק. לדוג זבוב המנהרות מטיל את ביציו בתוך הגבעול ואינו עובר מירק לירק. כמו כן בכרוב יש חרקים הגדלים בתוך הכרוב לפני שהוא נסגר ואז נשארים שם ולא עוברים מאחד לשני. אני שמעתי בשם הרב אויערבך שאוסר גם במצע מנותק אך לא ראיתי את דבריו וראיותיו, על כן שאלתי. אולם שמעתי יש גם פוסקים שמתירים. השאלה נשאלה בהמשך לשאלה "בדיקת פירות יבשים"
תשובה: וברכת ד' א. אחוזי הנגיעות בתמרים יבשים בחמש השנים האחרונות הוא כ 5  נגיעות. השנה הייתה נגיעות נמוכה יותר 3. החרקים רובם גדלים עם הפרי וחלקם בייבוש. עיין בספר של הרב וויא עמ' 564 תאור הנגיעות סעיף 1,2. מזכיר בפרוש שהחרקים גדלים בתמר עצמו על העץ במחובר וחלק בתלוש (ב"ה הידע שהיה ברשותי תואם את הידע שברשותו). מה שקורה בתמר לח הוא שמוציאים את הנגועים ולכן לא מגיעים הנגועים בד"כ לצרכן אבל במיובשים נשארים חלק וכן גדלים חרקי מחסן. ועל כן, תמרים מיובשים הגדלים במחובר אסורים. ולגבי הגדלים בתלוש, ספק אם עברו ממקום למקום. ב. ואם זה מדרבנן האם אין לחוש? ג. זבוב המנהרות עובר מירק לירק, אפילו אם חלק לא עוברים בודאי יש חרקים שעוברים (תריפיסם, אקריות, כנימות ועו'). ועל כן לא ידעתי מדוע להקל. חודש טוב ומבורך בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: המשך לשאלה ריבית בקניית ספר קודש: לכבוד הרב, מדוע אין בקניית ספר משום הלוואה. הרי לכאו, מן הרגע שהוא קנה לו את הספר מן החנות, הוא כבר למעשה הלווה לו כסף. בסך 148 ש"ח? האם הרב יוכל להרחיב השאלה נשאלה בהמשך לשאלה "ריבית בקניית ספר קודש"
תשובה: הוא לא ביקש ממנו שילווה לו אלא הוא מחזיר עוד קצת כשכר טירחא.
שאלה: שם לבן ולבת: חודש טוב איך השם עוז לבן? איך השם נויה לבת?
תשובה: 1. עוז- שם יפה הוא רומז לתורה. 2. נויה- גם זה שם יפה והוא כולל שלוש אותיות משם ד'.
שאלה: שם ד  בערבית: אני לומדת בבית הספר במגמת ערבית, וכחלק מהבגרות שלנו אנחנו לומדים מספר פרקי קוראן וחדית ים (להבדיל, "התורה שבעל פה" של האיסלאם). בפרקים אלה כתוב שם ד בערבית (א-ללה), ולפי מה שהבנתי אסור לומר שם ד בלעז. בבגרות אצטרך להקריא פרקים לבוחן ולומר את השם. מה עלי לעשות? וכן מה לעשות במילים שיש בהן את השם, כגון "עבדאללה"? ושאלה נוספת-בהנחה שבשם זה יש קודש, האם עלי לגננוז את החוברת שלי, שכתובים בה אותם פרקים?
תשובה: שמות בני אדם, כגון: עבדאללה, אין בעיה, כשם ששם אליהו אינו קדוש. אך שם ה' עצמו, א-ללה, הוא לדעת חלק מהפוסקים שם קדוש. בכתיבה תקפידי לשנות, כגון: ע"י קיצור המילה או ע"י מקף. אם כי ייתכן שבבחינה לא תוכלי לעשות זאת, לכן תתכוווני לא לקדש את השם, וכן בע"פ.
שאלה: להיפגש למטרות חתונה בשנת אבל: כבוד הרב 1) האם מותר לצאת לדייט ולהכיר בחור למטרות חתונה במהלך השלושים? 2) האם מותר בשנת האבל להשתתף באירועים חברתיים של בני גילי, כשהמטרה היא לנסות להכיר בהם בחור למטרת חתונה? מראש.
תשובה: אדרבה ההמשכיות מחייבת לבנות בית. הפוסקים התירו אפילו להתאפר בשלושים לשם מטרה זו.
שאלה: לימוד ספרי אחרונים בגמרא: 1.אני לומד מסכת בבא קמא גפ"ת, רציתי לשאול איזה אחרונים כדי לצרף בנוסף ללימוד שמעשיר ומפתח את הסברא הישרה? 2. ראיתי בספרים הדרכות ללמוד "שב שמעתתא", "קצות החושן" וכד על הסדר, יש עניין ללמוד אותם גם כאשר איני כ"כ מצוי ועוסק בסוגיות אלו?! (אני בשיעור ב )
תשובה: ראשית הייתי מציע לפנות אל הר"מ שלך ולקבל ממנו הדרכה אישית. בדרך כלל ההדרכה הטובה ביותר היא זו שניתנת ממי שמכיר אותך, כי לא כל ספר שמתאים לאחד מתאים גם לרעהו. על מסכת ב"ק יש ספר נפלא של הרב אוירבך זצ"ל. איני זוכר כרגע את שמו - יתכן ש'מנחת שלמה', והוא מעשיר ומפתח מאוד את הסברא והחשיבה הישרה. ישנם עוד ספרים רבים, כמו חידושי הרב פוברסקי, חידושי ר' שמואל רוזובסקי ועוד. לרוב הלומדים יש בהחלט תועלת בהקדשת זמן מסוים גם לספרי אחרונים גם כשהלומד אינו מצוי בסוגיות בהם הם עוסקים, אך חשוב שהלימוד בהם לא יחליף את הלימוד העיקרי. אין צורך להקדיש לכך זמן רב, אפשר גם פעם בשבוע או ב'בין הזמנים'. בהצלחה רבה!
שאלה: קרן פנסיה המנוהלת בכשרות: אם אינני יודע במה משקיעה קרן הפנסיה שלי, וכן קרנות נוספות, ואם יש בעיה באפיקי ההשקעה שלהם. האם יש חובה או העדפה להעביר אותה לקרן המנוהלת בכשרות? (אמרו לי שזה יכול להגיע לגדר הפסד מרובה) השאלה נשאלה בהמשך לשאלה "השקעה בקרנות נאמנות"
תשובה: יש שמהדרין כך. אבל היום לרובם יש היתר עיסקא ולא צריך לחשוש עד כדי כך.
שאלה: שירות לאומי או מדרשה: הרב, אני נמצאת בדילמה קשה מאוד ואשמח לקבל דעת תורה. אני תלמידת כיתה י"ב ועלי להחליט מה ארצה לעשות בשנה הבאה. לאחר בירור עמוק עם עצמי החלטתי שהתפקיד שאתרום בו הכי הרבה הוא קומונרית בבני עקיבא וב"ה התקבלתי וכרגע אני בחיפושים למקום מתאים. כך שהתכנון הוא- שנת שירות לאומי כקומונרית ושנה אחרי מדרשה מדרשת שילוב יחד עם שירות לאומי. בזכות ה, היום יצא לי לדבר עם בחור ישיבת הסדר חזק מאוד והוא אמר לי בלי שום קשר אלי שאנשים קודם כל צריכים לבנות את עצמם בצורה רצינית ומשמעותית על מנת שיתנו לאחרים. המילים הללו חדרו לי עמוק בפנים. ואני מסכימה איתן מאוד. יש לציין שמצבי הרוחני וההשקפתי ב"ה מיושב אבל כמובן שיש הרבה לאן לעלות. כרגע אני נמצאת במצב שאני חייבת להחליט האם לבחור בשנת מדרשה ולהתמלא על מנת לתת ממקום מובנה יותר? או לצאת לשנת שירות ולהתמלא בנתינה ופתיחות לחיים המעניינים ומיד לשוב למדרשה שתיישב את דעתי וכל מה שנפתחתי אליו במהלך השרות? אני ממש צריכה דעה אמיתית שתעזור לי לקבל החלטה מכריעה מאוד מאוד. מראש
תשובה: בין שתי האפשרויות שציינת נראה לי שעדיפה יציאה לשנת שרות בהדרכה שהיא תתרום לך בנוסף לתרומה לחניכים אם תשתדלי להרים אותם ולעלות בעצמך. ולאחר השנה אני ממליץ לך לשלב לימוד מקצוע עם לימוד במדרשה.
שאלה: קריאת שמע בצהריים: האם מותר לקרוא קריאת שמע של של שחרית בצהריים אם לא הספקתי בבוקר?
תשובה: יש לקרוא קריאת שמע ללא הברכות.
שאלה: מה עושים לאחר הוספת שם : בגיל שנתיים הוספתי לבני שם נוסף שמו פז וההוספה היא רחמים. בעלי קיים איזשהי תפילה בבית כנסת בזמנו. ברצוני לדעת האם נדרש עוד משהו לעשות על פי ההלכה ובכלל?
תשובה: טוב להשתמש בשם רחמים מפעם לפעם.
שאלה: מדוע התורה דואגת רק ללווה: מדוע התורה דואגת רק ללווה "לא תהייה לו כנושה" וחיוב החזרת המשכון עד בא השמש?הרי המלווה גם זקוק לקבל חזרה את כספו האם אסור לו לדרוש זאת מהלווה? ומדוע אין המלווה יכול לממש את זכותו בלקיחת המשכון לעצמו עד שהמלווה יחזר לו את ההלוואה? הדאגה צריכה להיות לא רק ללווה אלא גם למלווה!
תשובה: מורי ורבי הרב חיים שמולאביץ זצ"ל אמר, שהתורה היא תורת חיים ובני אדם הופכים אותה לסם המוות. התורה מצווה על הלווה פריעת בעל חוב מצווה ועל המלווה "לא תהיה לו כנושה". ואילו בני אדם הופכים את זה, הלווה בא בטענות "לא תהיה לו כנושה" והמלווה טוען פריעת בעל חוב מצווה.
שאלה: מה הדין אם המחזיק הוא בעל הפלאפון: אם המחזיק הוא בעל המכשיר ובא חברו ונתן לו מכה או דחפו והמכשיר ניזוק, האם הנותן מכה או הדוחף חייב? אם כן, באילו תנאים? השאלה נשאלה בהמשך לשאלה "פלאפון שנפל וניזוק - מי חייב"
תשובה: העקרונות שהסברנו בתשובה הראשונה עונים גם על שאלה זו כדלהלן: אם הבעלים הוא המחזיק את המכשיר ומדובר באופן שהמחזיק הוא האחראי לשבירת המכשיר (על פי העקרונות שהסברנו בתשובה הקודמת), כמובן שהבעלים יספוג את ההפסד. אם הדוחף הוא מוגדר האחראי לנפילה, הוא צריך לשלם עבור הנזק לבעל המכשיר. הרב מיכאל יומטוביאן
שאלה: להשתמש רק בפלאפון כשר: מדי פעם שואלים אותי חברי החרדים איך בציבור הדתי לאומי והחרדל"י אין דגש לפלאפון כשר הרי בפלאפון רגיל יש אינטרנט לא מסונן ואפשר להגיע דרכו למקומות לא ראויים כלל וכי ראוי שאדם ירא יהיה לו פלאפון רגיל דור 3 רגיל עם אינטרנט או משהו כזה?
תשובה: לא ראוי שאדם יהיה לו אינטרנט לא מסונן. אם יש חשש כל שהוא שזה יגרום לגלישה למראות אסורים אסור להחזיק מכשיר כזה.
שאלה: איך לתקן את כיבוד ההורים: לעולם לא כיבדתי את אמי היקרה שגידלה אותי ללא אבא. אני מתחרט על זה כל יום, אבל מצד שני ממשיך לדבר לא יפה ולא לכבד. אני יודע שזאת עבירה חמורה שיכולה להרע לי בעתיד. מה אני יכול לעשות כדי לתקן את זה ולשנות את דרכי?
תשובה: מצוות כיבוד הורים היא מצווה יקרה וחשובה עד מאוד. התורה וח הפליגו מאוד בחשיבות של המצווה ובמאמצים שיש להתאמץ המצווה זו. במיוחד נכון הדבר במציאות של הורה בודד שמגדל לבד את ילדיו. מדבריך ניכר הצער והמבוכה שאתה נתון בהם. מחד אתה מבין את המשמעות הלא טובה של מעשיך ואתה מאוד רוצה לשפרם ומאידך אינך מצליח לעשות זאת. עצותי לך: א. למד את חשיבותה של המצוה. עי' קידושין עמוד ל והלאה. ספר החינוך פרשת יתרו. ועוד ב. תחליט על מעשה קטן מאוד שבו אתה משתפר ובו תשתדל מאוד לכבד את אימך כשתעמוד במשימה תוסיף לך עוד מטלה קטנה וכך לאט לאט תלך ותתקדם. ג. כדאי לשוחח על המצב עם אימך בשיחה פתוחה. בוודאי יש לה מה לומר, יתכן והיא רואה את המצב בצורה אחרת ממך שתקל עליך את השיפור במעשיך. דע שרצון חזק ואמיתי לשיפור הוא כבר חלק ניכר מפתרון הבעיה. בהצלחה רבה
שאלה: מה זאת אומרת בלי הברכות?: את כל התפילה רק בלי ה"אהבת עולם"? השאלה נשאלה בהמשך לשאלה "קריאת שמע בצהריים"
תשובה: לאחר חצות יש לקרוא את שמע בלבד. כשמתפללים מנחה, אם הפסדת שחרית באונס, אתה צריך להתפלל תפילת עמידה פעמיים.
שאלה: מנורה אוטומטית בשבת: התקינו בבנין שלנו מנורות המופעלות באמצעות חיישן. אין אפשרות לעקוף אותם. זה לא מערכת - לכל מנורה יש חיישן מובנה. מה עלינו לעשות בשבת? האם מועיל לעצום עיניים?
תשובה: לספרדים מותר בפסיק רישא דלא ניחא ליה. לאשכנזים זו בעיה. יש לכסות את זה או ללכת ליד מי שמותר לו ללכת שם.
שאלה: אבקת עצמות בניתוח: א. אני אמורה לעבור ניתוח בחניכים, שבו משתמשים באבקה מעצמות של שינים של גוי ים מחו"ל. מערבבים האבקה במשחה. שמים המשחה ואח"כ הרופא שואב אותה. שאלתי אותו אם יש לאבקה טעם. הוא ענה שלא יודע כי אף פעם לא טעם אותה. יש בעיה מבחינת כשרות עם זה? ב. איך אנחנו יכולים לתקן את חטא העגל?
תשובה: א. אם היה איסור שימוש במשחה זו, היה זאת משום שיש בזה הנאה מאיברי אדם, האסורה בין אם מדובר באיברי יהודי ובין אם מדובר באיברי גוי. אמנם, כיוון שבמקרה שלך אין בזה כל הנאה, מותר להשתמש במשחה זו. ב. בחטא העגל בא לידי ביטוי לחץ ציבורי על גדולי ישראל באותו דור, אהרון וחור, ורצון להכתיב להם כיצד יש לנהוג. אנו נתקן זאת על ידי שנדע לא להכתיב לגדולי הדור כיצד עליהם לפסוק ולנהוג.
שאלה: כוונה בפועל: 1. האם כוונה לאחר אמירת תיבה מסוימת לפני אמירת התיבה שאחרי,מועילה? 2.האם להרהר את פירוש המילות נחשב ככוונה? (גם שבשעה שמהרהר הוא חושב על דברים אחרים)
תשובה: א. הגרש"ז אויערבך זצ"ל פוסק שגם אם מכוון לאחר אמירת המילה בפועל, מועילה כוונה זו, ובלבד שיכוון מיד וללא הפסק. ב. הרהור פירוש המילים נחשב אף הוא ככוונה. מכל מקום, יש להתכוון באמת לפירוש המילים. כגון, כאשר אומר "ולירושלים עירך ברחמים תשוב", צריך לרצות באמת בבניין ירושלים ואין די בהרהור בלבד. בשורות טובות
שאלה: לפתור את בעיית מסורבות הגט: ידועה כיום בעיית נשים רבות מסורבות גט, אשר בעליהן מתעללים בהן ומנצלים את כללי ההלכה בנידון. זה יוצר אומללות וייסורים על פני שנים להן ולילדים הנמצאים בתמונה. האם לא ניתן לעשות בבחינת עת לעשות לה הפרו חוקיך ולערוך תיקונים להלכה כמו שעשה רבנו גרשום בחרם הידוע ובכך גם למנוע חילול ה?
תשובה: להתיר אשת איש לא ניתן. רבינו גרשום אמר שלמען ה לא לשאת שתי נשים אבל להתיר איסור אי אפשר. זה לא חילול ה', זה לא אשמת בית דין אלא בגלל אנשים שמתנהגים לא כראוי. יש לחנך אנשים שלא להתנהג בהפקרות.
שאלה: כינוס משפחתי בתוך שלושים לאבלות: אימי נפטרה בכד בשבט, בשבת כי תשא, בתוך ימי השלושים, יש התכנסות משפחתית במלון לכבוד יום הולדת של חמותי. האם אוכל להשתתף?
תשובה: אם הבנתי נכון את השאלה מדובר בשבת משפחתית ולא בהתכנסות חד פעמית ביום חול. כיון שמדובר בשבת והעדרותך מחוג המשפחה תבלוט מאוד מותר לך להשתתף בארוע כיון שבשבת לא נוהגים מנהגי אבלות הבולטים לעין. אבלות בפהרסיה  בשורות טובות לכל המשפחה
שאלה: עד מתי אומרים קדיש יתום : ידוע שאומרים קדיש יתום יא חודשים, האם יש מנהגים אחרים בזה? ואם כן, אם אפשר לפרט.
תשובה: י"א חודש הוא מנהג האשכנזים. המנהג המקובל אצל הספרדים הוא לומר י"א חודש. שבוע הפסקה ללא אמירת קדיש והמשך אמירת הקדיש עד סוף י"ב חודש. בשורות טובות
שאלה: דעת מרא דאתרא בנושאי היישוב: ב"ה הרב ביישובינו ישנם גנים רב גילאיים (3-5) אחד לבנות ואחד לבנים. המצב שם לא פשוט. כך שהגנים אינם גנים אלא בלאגן של תכנים ועוד הרבה בעיות. עקב כך השנה פיצלו את גן הבנות לשני גנים: גן 3 וגם 4-5. בשנה הבאה חייבים לפצל (עקב מספר בנים רב) את גן בנים. חשבו לעשות גן 3 מעורב וגני 4-5 נפרדים. אך רב היישוב מתנגד ופסק לעשות גני 3 נפרדים. המועצה אינה מוכנה לממן זאת (מכיון שאין מספיק ילדים לפי תקן משרד החינוך) ולכן בחישוב של היישוב פיצול גני 3 יעלה 2000 ש"ח לשנה עבור כל ילד מכל הגנים (3-5). כך שסך הכל במאמץ של כולם יוכל להיעשות הפיצול. הוחלט לעשות הצבעה מה ההורים רוצים. פיצול גן שלוש ולשלם 2000 ש"ח עבור כל ילד (לא עבור כל משפחה) או גן 3 מעורב. מה עלינו להצביע? גן רב גילאי 3-5 הוא קטסטרופה חינוכית (על פי הניסיון האישי שלנו עם הילדה הגדולה) וגן מעורב הוא נגד פסק הרב היישובי. מה דעת הרב? וחודש טוב,
תשובה: אם רבכם מעוניין להתייעץ איתי שיפנה אלי ישירות. אם ברצונכם לערער על פסיקתו, גשו לרבו (ראש הישיבה או הכולל בו הוא למד).
שאלה: פרשת הקטורת: יש את נוסח פרשת הקטורת של הזוהר. וכתוב שם את הפסוק: ".קח לך סמים נטף." הפוך. זאת אומרת ששם השם יוצא "הוהי" וכתוב שצריך לומר את זה. האם מותר? זה לא נחשב כהוגה שם השם?
תשובה: מותר. זה שם ה' הפוך באותיותיו.
שאלה: כשרות KF על מסטיקים: האם יש בעיה עם הכשרות של KF על מסטיקים וכו? שמעתי שיש מחמירים!
תשובה: אין כל בעיה.
שאלה: נגיעה במגבת במקווה: ברצוני לדעת אם הייתי במקווה ונגעתי הזזתי בעודי רטוב מגבת של מישהו אחר כדי לשבת, האם עברתי על גזל או משהו אחר? ואם חס ו עברתי, מה עליי לעשות כדי לתקן?
תשובה: לא עברת על שום איסור גזל או איסור אחר. זה הנוהג המקובל במקוואות ואין לך ממה לחשוש.
שאלה: הפרשת תרומות ומעשרות מירק בעציץ: לרב גידלתי תפו"א במרפסת ביתי בקומה 5 בעציץ גדול ונקוב. האם ירקות אלו חייבים בהפרשת תרומות ומעשרות?
תשובה: וברכת ד' כן, גם עציץ שאינו נקוב חייב בתרומות ומעשרות (מדרבנן) ולכן אפשר לברך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון